b'\n_START_ARTICLE_\nGrej\n_START_PARAGRAPH_\nGr\xc3\xaaj (tudi izvirno angle\xc5\xa1ko gray, [gr\xc3\xaaj]; simbol Gy) je izpeljana enota mednarodnega sistema enot za absorbirano dozo. Enota je poimenovana v \xc4\x8dast britanskemu fiziku Louisu Haroldu Grayu.\n_START_SECTION_\nDefinicija\n_START_PARAGRAPH_\nEn grej ustreza enemu d\xc5\xbeulu energije, ki jo visokoenergijski delci ob prehodu skozi snov predajo enemu kilogramu te snovi; 1 Gy = 1 J/kg._NEWLINE_Ob greju je za merjenje absorbirane doze v rabi \xc5\xa1e stokrat manj\xc5\xa1a stara enota rad.'